2. Byrådets 1. behandling af Budget 2022-25 (Åben)
Tidl. politisk behandling BY, 26.01.21, pkt. 4, BY, 27.04.21, pkt. 6
Forventet sagsgang
BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Budgetforslag 2022-25 og sende det videre til 2. behandling.
Budgettet skal vedtages endeligt inden 15. oktober 2021, og budgetforslaget skal behandles i Byrådet to 
gange med mindst tre ugers mellemrum.
Byrådet godkendte 26. januar 2021 processen for udarbejdelsen af Budget 2022-25. Med henvisning til et 
forventet budgetpres på handicap- og psykiatriområdet samt området for sårbare børn og unge på i alt 20 
mio. kr. i 2021 besluttede Byrådet 27. april 2021 at revidere budgetprocessen.
Byrådet blev på et temamøde 17. august 2021 præsenteret for det tekniske budgetforslag, som bl.a. bygger 
på den økonomiaftale, der i juni 2021 er indgået mellem Regeringen og KL. Økonomiaftalen indeholder en 
forøgelse af bloktilskuddet til serviceudgifter på 1,4 mia. kr. i 2022. For Favrskov Kommune svarer det til 
10,8 mio. kr.
 
Det tekniske budgetforslag viste et overskud på den ordinære drift på 78,6 mio. kr. i 2022 faldende til 59,8 
mio. kr. i 2025.
Byrådets partier drøftede på budgetseminarer 23. og 26. august 2021 forslag til reduktioner, udvidelser og 
anlæg. I drøftelsen indgik en lang række administrative forslag, politiske forslag samt eksterne forslag fra 
foreninger, bestyrelser m.fl.
De politiske forhandlinger om Budgetforslag 2022-25 fortsatte 30. august og 2. september 2021.
Budgetforslag 2022-25 blev offentliggjort i forbindelse med Økonomiudvalgets møde 7. september 2021.
Budgetforslaget blev sendt i høring i institutionsbestyrelser, samarbejdsudvalg mv. 8. september 2021. 
Fristen for høringssvar udløber 21. september 2021.
Borgmestrene i de 98 kommuner mødes i KL-regi to gange i september 2021 (2. september og 23. 
september) for at drøfte, hvordan økonomiaftalen for 2022 samlet set kan overholdes for alle landets 
kommuner.
De politiske forhandlinger om Favrskov Kommunes budget for 2022-25 fortsætter 27. september 2021 efter 
endt høring.
De politiske partier har frist for fremsendelse af ændringsforslag 29. september 2021.
Budgetforslaget 2. behandles i Økonomiudvalget 5. oktober 2021 og i Byrådet 12. oktober 2021.
Byråd
14-09-2021 19:00
Sagsnr. EMN-2020-35949
DokID: 2487225
Sagsbehandler sve
VURDERING
I Budgetforslag 2022-25 er der indarbejdet driftsudvidelser og driftsreduktioner jf. nedenstående. Ligeledes 
er der indarbejdet afledte driftsudgifter af anlægsprojekterne. 
Mio. kr.
2022
2023
2024
2025
Udvidelser
30,4
30,4
30,4
30,4
Reduktioner
-5,3
-3,9
-5,0
-5,0
Afledt drift
0,2
0,6
0,9
1,8
Nettoudvidelser
25,3
27,1
26,3
27,2
Oversigten over de konkrete udvidelser og reduktioner fremgår af Budgetforslag 2022-25. 
I budgetforslaget indgår følgende beløb til anlæg på det skattefinansierede område ekskl. jordforsyning.
Mio. kr.
2022
2023
2024
2025
Anlæg
110
110
110
110
Der er indarbejdet lånoptagelse på 1,3 mio. kr. i 2022 i forbindelse med indefrysning af ejendomsskat. Den 
forudsatte lånoptagelse i Budget 2021-24 på 9,3 mio. kr. årligt er videreført i 2023-25.
Favrskov Kommune har søgt Indenrigs- og Boligministeriet om tilskud fra puljen til særligt vanskeligt stillede 
kommuner på 20 mio. kr. samt låneadgang på 6 mio. kr. i 2022. [adresse] har modtaget afslag 
på begge ansøgninger. 
ØKONOMI
[adresse] samlede økonomiske konsekvenser fremgår af budgetforslaget.
INDDRAGELSE
Foreninger, institutionsbestyrelser, samarbejdsudvalg m.fl. havde i april 2021 mulighed for at fremsende 
forslag til budgettet for 2022-25. Alle de fremsendte forslag blev drøftet på møderne i de respektive 
fagudvalg i juni 2021. På budgetseminarerne 23. og 26. august 2021 blev de eksterne forslag ligeledes 
drøftet.
Økonomiudvalget og Hoved-Med-Udvalget drøftede 19. august 2021 det tekniske budget for 2022-25.
Kommunens ledere og medarbejderrepræsentanter blev orienteret om budgetforslaget 7. september 2021.
Budgetforslaget blev sendt i høring i perioden 8. til 21. september 2021. Der afholdes borgermøde om 
budgettet i Hinnerup 15. september 2021.
I løbet af budgetprocessen vil relevant materiale blive lagt på kommunens hjemmeside www.favrskov.dk.
INDSTILLING
Den konstituerede direktør for Job og Økonomi indstiller til Byrådet:
1.
At Budgetforslag 2022-25 videresendes til 2. behandling.
BESLUTNING
.
Byrådet, 14. september 2021:
Fraværende: Helen Pedersen
Godkendt med 23 stemmer for og 1 stemme imod. Ingen undlod at stemme. 
For stemte William Knudsen, Arne Nissen, Pia Friis, Oskar Holm, Alex Jespersen, 
Peder Krogh, Marianne Mikkelsen, Signe Skov, Simone Bach, David Berg, 
Bent Schmidt, Ebbe Klausen, Nicoline Christiansen, Ole Jepsen, Tina Hermansen, Hjalte Steffensen, Ib Jepsen 
Natasha Mathiesen, Line Vestergaard, Inga Vestergaard, Jonathan Kjeldsen, Julie Iversen, Lena Laursen og 
Ulf Østergaard.
Imod stemte Helle Sørensen. 
Bilag
1.
Budgetforslag 2022-25 - 7. september 2021 (2488350)
2.
Reduktionsblokke i Budgetforslag 2022-25 (2487680)
3.
Udvidelsesblokke i Budgetforslag 2022-25 (2487707)
4.
Anlægsblokke i Budgetforslag 2022-25 (2487720)
5.
Generelle bemærkninger til Budget 2022-25 (2487112)
6.
Takstoversigt 2022 - Byrådets 1. behandling (2489969)
